اولا وقبل كل شي، احب اهنيكم واهني المسلمين جميعا بحلول شهر رمضان علينا واكوللكم كل عام وانتوا بالف خير، ان شاء الله الصحة والسلامة للعراقيين خاصة ، والله يتقبل صيامكم يا رب، هذي اول مرة الي يجي شهر رمضان واني مو بالعراق وهذا احساس مو حلو ابد، اتمنى برمشة عين اكون بيها ببغداد وببيتنا لان مليت من الاجواء بسوريا خاصة برمضان، الشوارع هادئة كلش وملل، وان شاء الله تعدي هذي الفترة بسرعة حتى بعدها ارجع لان اشتاقيت لأهلي، لبيتنا، للاوقات الي اكعد بيها عالنت وهنا بس كم ساعة بالاسبوع، خاصة العراقيين وبالاخص الشباب صاروا مدمنين عالنت، لان هذي وسيلة الترفيه الوحيدة، والاسهل حتى نتواصل وية كرايبنا واصدقائنا الي خارج العراق..
ما عندي موضوع معين اكتبه اليوم ولا حتى محضرة صور انزلها ببوست جديد بس حبيت اهنيكم بحلول شهر رمضان وان شاء الله صحة وسلامة عالجميع وانتظروني..
ميشو